open-index/open-wikipedia-markdown huggingface dataset:
Efecto Haas

O **efecto Haas**, tamén coñecido como *efecto de precedencia* ou *efecto de prioridade*, afecta á percepción humana do son, e describe como, a nivel de percepción, se varios sons independentes chegan ao noso cerebro nun intervalo inferior a 50 ms (milisegundos), este fusiónaos e interprétaos como un só. Isto débese a que o cerebro deixa de percibir a dirección e entende os sons posteriores como un eco ou reverberación do primeiro. 
Para que o o noso cerebro non interprete a dirección do son, o sinal atrasado debe ter máis volume que o primeiro.

*Se o retardo chega nun intervalo inferior a 5 ms, o cerebro localiza o son en función da dirección que tivera o primeiro estímulo, aínda que os outros proveñan de direccións diametralmente opostas.
*Se o retardo está entre os 5 e os 50 ms, o oínte escoita un único son, mais, na zona de fusión, entre 5 e 30 ms, elevando o segundo sinal máis de 10 dBs, percíbense son separados, e na zona de transición, entre 30 e 50 ms, xa se comezan a distinguir os sinais.
*Arriba de 50 ms percíbense as fontes separadas.

Emprégase a chamada curva Haas para indicar a intensidade (expresada en dB) necesaria para lograr unha equivalencia en canto ao retardo en milisegundos entre dous sinais. Esta curva de Haas emprégase en acústica, entre outras cousas, para controlar o son estéreo en recintos.

Este fenómeno foi descrito polo médico alemán Helmut Haas, a quen se lle debe o nome pola súa tese doutoral en 1949.
William Bateson

**William Bateson**, nado en Whitby o 8 de agosto de 1861 e finado en Merton o 8 de febreiro de 1926, foi un biólogo e xenetista inglés, un dos redescubridores do traballo de Mendel, razón pola que é considerado un dos fundadores da xenética humana. Porén, Bateson foi moi crítico coa concepción exclusivamente cromosómica da herdanza e defendeu unha teoría saltacionista da evolución.

## Véxase tamén 
### Ligazóns externas 
* Punnett e Bateson
Diplopía

**Diplopía** é o termo que se aplica á visión dobre, a percepción de dúas imaxes dun único obxecto. A imaxe pode ser horizontal, vertical ou diagonal. 

## Características 
Cando desaparece ao pechar un ollo, ten polo xeral dúas causas, por parálises dos músculos oculomotores, coa consecuente desalineación dos ollos, formándose a imaxe en distintos lugares da retina en cada ollo ou en caso de estrabismo. Se ao pechar un ollo non desaparece a dobre imaxe, esta é causada xeralmente por defecto de correlación entre as lentes do ollo. Se ao mirar cun ollo con visión dobre, usando un filtro polarizado, sucede que ao virar o filtro desaparece a dobre imaxe, esta fórmase por birrefrinxencia no cristalino. No caso da dobre imaxe vendo cun ollo, é importante verificar a presión introcular, que está relacionada co glaucoma ocular.

A diplopía tamén pode ir asociada a enfermidades de cancro, como no linfoepitelioma de CAVUM, no que o nervio óptico pode verse afectado.

## Véxase tamén 
* Cegueira
* Educación para cegos e deficientes visuais
* Necesidades educativas especiais

### Ligazóns externas 
* Common Cause of Double Vision 
* All About Double Vision
Camel

[miniatura|Anuncio de Camel en Times Square, [Nova York, en 1948.]]

**Camel** é unha marca de cigarros fundada en 1913 por R.J. e P.E.L.G Reynolds Tobacco e pertencente ao grupo JT (Japan Tobacco Inc.) que é o terceiro fabricante de tabaco máis importante do mundo. Centra a súa produción na fabricación de cigarros de tabaco louro procedente de Turquía e Virxinia (Estados Unidos).

## Véxase tamén 
### Ligazóns externas 
* Páxina dos coleccionistas de Camel
Añón Paz

Os apelidos **Añón Paz** poden referirse aos irmáns:

* **Nicolasa Añón Paz** (1810 - 1887), poeta galega.
* **Francisco Añón Paz**, poeta e xornalista galego (1812 - 1878);
* Tomás Añón Paz

## Notas
Jeremy Evans

**Jeremy Cornelius Evans**, nado o 24 de outubro de 1987 en Monroe, Luisiana, é un xogador de baloncesto profesional estadounidense que xoga no Panathinaikos BC grego.

## Traxectoria 
### Universidade 
Evans xogou na universidade para os Hilltoppers de Western Kentucky. Coma sénior, Evans acadou 10.0 puntos por partido cunha porcentaxe de tiros de campo do 63.9%. É o líder en tapóns da historia dos Hilltoppers, con 224.

### Profesional 
Evans foi elixido na 55ª posición do Draft da NBA de 2010 polos Utah Jazz.

## Notas 
## Véxase tamén 
### Ligazóns externas 
* Estatísticas en Basketball-Reference.com
Kyrylo Fesenko

**Kyrylo Fesenko**, nado o 24 de decembro de 1986 en Dnipropetrovsk, RSS Ucraína, Unión Soviética, é un xogador ucraíno de baloncesto profesional que xoga no BC Dnipro da Ukrajina Super-Liha.

## Traxectoria 
Tras xogar catro tempadas no seu país nativo, Ucraína, Fesenko foi seleccionado na 38ª posición do Draft da NBA de 2007 polos Philadelphia 76ers, e foi traspasado aos Utah Jazz, onde asinou un contrato por tres anos o 15 de agosto de 2007. En 2010 rexeitou un contrato por varios anos cos Houston Rockets e asinou de novo por 1 ano cos Jazz. Está previsto que sexa axente libre non restrinxido en 2011. Pasou a maior parte da súa tempada coma rookie na NBA Development League cos Utah Flash.

O 30 de novembro de 2007, Fesenko fixo o seu debut na NBA contra Los Angeles Lakers. Foi chamado de volta polos Jazz dos Utah Flash debido á lesión de Carlos Boozer e Mehmet Okur. Fesenko anotou 6 puntos, capturou 7 rebotes e deu 1 asistencia.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Quincy Pondexter

**Quincy Coe Pondexter**, nado o 10 de marzo de 1988 en Fresno (California), é un ex xogador americano de baloncesto profesional. Pondexter é o sobriño do antigo xogador dos Chicago Bulls, Cliff Pondexter.

## Traxectoria profesional 
Foi seleccionado polos Oklahoma City Thunder na 26ª posición do Draft da NBA de 2010, e inmediatamente foi traspasado aos New Orleans Hornets.

O 24 de decembro de 2011, foi traspasado aos Memphis Grizzlies a cambio de Greivis Vasquez. O 31 de outubro de 2013, Pondexter asinou unha extensión de contrato de catro anos cos Grizzlies.

O 12 de xaneiro de 2015, Pondexter foi traspasado ós New Orleans Pelicans nun traspaso entre os Grizzlies, os Pelicans e os Boston Celtics.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Joyce Carol Oates

**Joyce Carol Oates**, nada en Lockport (Nova York) o 16 de xuño de 1938, é unha novelista, contista, autora teatral, editora, e crítica estadounidense. Dende 1978, é profesora de escritura creativa na Universidade de Princeton (Nova Jersey). Oates escribiu tamén baixo os pseudónimos *Rosamond Smith* e *Lauren Kelly*.

## Obra 
### Novelas
**With Shuddering Fall* (1964)
**A Garden of Earthly Delights* (1967)
**Expensive People* (1968)
**them* (1969)
**Wonderland* (1971)
**Do with Me What You Will* (1973)
**The Assassins: A Book of Hours* (1975)
**Childwold* (1976)
**Son of the Morning* (1978)
**Cybele* (1979)
**Unholy Loves* (1979)
**Bellefleur* (1980)
**Angel of Light* (1981)
**A Bloodsmoor Romance* (1982)
**Mysteries of Winterthurn* (1984)
**Solstice* (1985)
**Marya: A Life* (1986)
**You Must Remember This* (1987)
**American Appetites* (1989)
**Because It Is Bitter, and Because It Is My Heart* (1990)
**Foxfire: Confessions of a Girl Gang* (1993)
**What I Lived For* (1994)
**Zombie* (1995)
**We Were the Mulvaneys* (1996)
**Man Crazy* (1997)
**My Heart Laid Bare* (1998)
**Broke Heart Blues* (1999)
**Blonde* (2000)
**Middle Age: A Romance* (2001)
*''I'll Take You There* (2002)
**The Tattooed Girl* (2003)
**The Falls* (2004)
**Missing Mom* (2005)
**Black Girl / White Girl* (2006)
**The Gravedigger's Daughter* (2007)
**My Sister, My Love* (2008)
**Little Bird of Heaven* (2009)
**A Fair Maiden'' (2010)

## Premios 
## Véxase tamén 
### Ligazóns externas 
* Biografía
Bildu

miniatura|esquerda|Mitin de Bildu no Kursaal en 2011.
**Bildu** (*Reunirse* en éuscaro) é unha coalición política cunha ideoloxía nacionalista vasca e situado no chamado polo soberanista e independentista, conformada polos partidos Eusko Alkartasuna, Alternatiba, a plataforma cidadá Herritarron Garaia e outros independentes abertzales e de esquerdas. Os seus integrantes afirmaron a súa vontade de continuar o proxecto de coalición máis alá das eleccións de 2011. Presentaron candidaturas nas eleccións do mes de maio de 2011, como foron as eleccións ao Parlamento de Navarra, as Xuntas Xerais de Araba, de Guipúscoa e de Biscaia, e as eleccións municipais españolas de 2011 en Euskadi, Navarra e no Condado de Treviño (Castela e León).

## Notas 
## Véxase tamén 
### Outros artigos 
* Euskal Herria Bildu
Luis Zubeldía

**Luis Francisco Zubeldía**, nado en Santa Rosa o 13 de xaneiro de 1981, é un exfutbolista e actual adestrador de fútbol arxentino. Xogaba de centrocampista.

## Traxectoria 
O 17 de xuño de 2017 fíxose oficial a súa contratación como adestrador do Deportivo Alavés, en substitución de Mauricio Pellegrino. O 17 de setembro de 2017 foi cesado como adestrador do Alavés, logo de encaixar catro derrotas nas primeiras catro xornadas. O seu substituto foi Gianni De Biasi.

## Notas 
## Véxase tamén 
### Ligazóns externas 
* Datos do adestrador en argentinafootballworld.com
Craig Brackins

**Craig Lee Brackins**, nado o 9 de outubro de 1987 en Lancaster (California), é un xogador americano de baloncesto profesional que xoga no Koshigaya Alphas da B.League xaponesa. Xogou na universidade para os Iowa State Cyclones.

## Traxectoria profesional 
### NBA 
Foi elixido na 21ª posición do Draft da NBA de 2010 polos Oklahoma City Thunder. O 8 de xullo de 2010, foi traspasado aos New Orleans Hornets xunto ao tamén rookie Quincy Pondexter a cambio dos dereitos de Cole Aldrich e Morris Peterson..

O 23 de setembro de 2010, foi traspasado outra vez aos Philadelphia 76ers xunto con Darius Songaila a cambio de Willie Green e Jason Smith.

O 30 de novembro de 2010, Brackins foi asignado aos Springfield Armor da NBA Development League. En 5 partidos cos Armor, Brackins acadou 17.2 puntos e 8.6 rebotes. O 12 de decembro de 2010 foi chamado de volta polos 76ers. Foi enviado outra vez a Springfield o 15 de xaneiro de 2011, e rechamado polos 76ers o 7 de febreiro de 2011. Foi enviado outra vez aos Armor o 24 de marzo de 2011.

### Israel 
Durante o lockout de 2011, Brackins asinou en agosto co Maccabi Ashdod B.C. da Ligat ha'Al de Israel.

## Notas
Rusty Schwimmer

**Rusty Schwimmer**, nada o 25 de agosto de 1962 en Chicago, Illinois, é unha actriz de cinema e televisión ademais de cantante. O seu papel que lle proporcionou máis renome foi como Barbara Ludzinski en *The Guardian*.

## Traxectoria 
Entre os seus papeis en filmes destaca como Joey B en *Jason Goes to Hell: The Final Friday*, como Sra. Thornton en *Twister*, Srta. Pendleton en *Amistad*, Alice en *EDtv*, Irene Johnson en *A tormenta perfecta*, Betty en *En terra de homes* e Amelia Minchin en *A princesiña*.

Tamén son notábeis as súas aparicións en series de televisión como ''Parker Lewis Can't Lose*, *In The Heat of the Night*, *The Fresh Prince of Bel Air*, *Tales from the Crypt*, *Married... With Children*, *ER*, *Chicago Hope*, *Ally McBeal*, *Judging Amy*, *The X-Files*, *Gilmore Girls*, *CSI: Crime Scene Investigation*, *Shark*, *Criminal Minds*, *Heroes*, *Desperate Housewives*, *Private Practice*, *Six Feet Under'' entre outras.

## Filmografía 
## Véxase tamén 
### Ligazóns externas 
* Entrevista con Rusty Schwimmer
Martín López Ruibal

**Martín López Ruibal**, nado en Ponte Caldelas o 2 de abril de 1990, é un futbolista galego. Xoga de dianteiro e o seu club actual é o Pontevedra CF B.

## Véxase tamén 
### Ligazóns externas 
* Martín López en A Temporada do Fútbol Galego
* Datos do xogador en futbolme.com
* Datos do xogador en futbol-talentos.es
Rubén López Álvarez

**Rubén López Álvarez**, coñecido como **"Tubo"**, nado no Porriño o 23 de maio de 1989, é un futbolista galego. Xoga de centrocampista e o seu club actual é o Pontevedra CF B.

## Véxase tamén 
### Ligazóns externas 
* Rubén López A Temporada do Fútbol Galego
* Datos do xogador en futbolme.com
Sergio Ríos Prego

**Sergio Ríos Prego**, nado en Cambados o 2 de setembro de 1989, é un futbolista galego. Xoga de porteiro e o seu club actual é o Rápido de Bouzas que milita na 3ª división grupo 1º.

## Véxase tamén 
### Ligazóns externas 
* Sergio Ríos en A Temporada do Fútbol Galego
* Datos do xogador en lapreferente.com
Gabriel Misa Pérez

**Gabriel Misa Pérez**, nado en Vigo o 28 de febreiro de 1991, é un futbolista galego. Xoga de centrocampista e o seu club actual é o Pontevedra CF.

## Véxase tamén 
### Ligazóns externas 
* Datos do xogador en bdfutbol.com
* Gabi Misa en A Temporada do Fútbol Galego
Pedro Casaldáliga

**Pedro Casaldáliga Pla**, nado en Balsareny (Barcelona) o 16 de febreiro de 1928 e finado en Batatais (Estado de São Paulo) o 8 de agosto de 2020, foi un bispo católico, escritor e poeta catalán radicado no Brasil activista dos dereitos humanos.

## Traxectoria 
Nado nunha familia labrega, formado no seminario de Vic foi ordenado sacerdote o 31 de maio de 1952 en Montjuïc (Barcelona).

En xuño de 1968 mudouse para o Mato Grosso, na Amazonía brasileira. O Papa Paulo VI nomeouno bispo de Araguaia en 1971. Adoptou como lema da actividade pastoral: *Nada possuir, nada carregar, nada pedir, nada calar e, sobretudo, nada matar*.

Comprometido coa xustiza social, a prol dos dereitos dos desfavorecidos e da identidade cultural dos indíxenas e dos seus dereitos económicos e sociais, enfrontouse a sectores latifundistas e militares e foi branco de ameazas de morte. Chegou a ser detido cando acudiu á delegación de Policía do poboado de Ribeirao Bonito o 12 de outubro de 1976 a parar determinadas torturas. Foi a poboación quen, tras a misa do sétimo día, o liberou. O seu colaborador e vicario João Bosco foi asasinado ao ser confundido con el.

Durante a ditadura militar iniciouse ata por catro veces o seu proceso de expulsión do país. De feito, foi remiso a saír para evitar o risco de non poder entrar de novo. Roma amosoulle as súas reservas o seu apoio á implicación de relixiosos nicaraguanos a prol da revolución e a súa aproximación á teoloxía da liberación. Con todo, nunca se lle abriu un proceso nin foi formalmente sancionado e recibiu o apoio da conferencia episcopal brasileira. Tras a súa xubilación, amosouse partidario dunha participación popular na elección dos bispos.

Aos seus 84 anos, por indicación da policía federal brasileira e escoltado por ela, viuse obrigado a abandonar a súa casa de Araguaia. A razón foi a intensificación das ameazas de morte que recibe dos facendeiros que se apropiaron violentamente das terras de Maraiwatseré, desposuíndo aos indios Xavantes. Estes indíxenas contaron sempre co apoio do bispo brasileiro, pero este mantívose e en paradeiro descoñecido por razóns de seguridade.

Por mor das súas ideas, tivorelación directa con varios papas, sendo amonestado por Xoán Paulo II e defendido por Paulo VI e Francisco, tendo influencia na encíclica Laudato Si' en 2015.

Enfermo de Parkinson seguiu apoiando a causa da liberación dos marxinados no Brasil.

## Obras 
* *Creio na justiça e na esperança*.
* *Com Deus no meio do povo*.
* *Opção pelos pobres* (con Leonardo Boff e outros).
* *Espiritualidade de libertação*.
* *Quando os días dão que pensar*.
* *Orações de caminhada*.
* *Sonetos neobíblicos, precisamente*.

## Notas
Material defectuoso

***Material defectuoso*** é o título do décimo álbum de estudio da banda española de rock Extremoduro, editado e publicado por Warner Music o 24 de maio de 2011.

O disco consta de 6 temas de aproximadamente 43 minutos de duración e a súa distribución realizouse nos formatos de CD, vinilo e álbum dixital.

## Lista de cancións
# "Desarraigo" – (7:37)
# "Mi espíritu imperecedero" – (6:11)
# "Otra inútil canción para la paz" – (5:42)
# "Si te vas..." – (8:36)
# "Tango suicida" – (8:07)
# "Calle Esperanza s/n" – (7:06)
Eric Bledsoe

**Eric Bledsoe**, nado o 9 de decembro de 1989 en Birmingham (Alabama), é un xogador de baloncesto profesional estadounidense que xoga nos Shanghai Sharks da Chinese Basketball Association (CBA). Foi seleccionado na 18ª posición do Draft da NBA de 2010 polos Oklahoma City Thunder. Foi considerado coma un dos mellores bases do país cando estaba no instituto.

## Traxectoria 
### Universidade 
Bledsoe xogou un ano cos Kentucky Wildcats, onde fixo unha media de 11,3 puntos por partido. Aínda que é principalmente un base, xogou a maioría dos partidos coma escolta. Os Wildcats acadaron unha marca de 35-3.

### NBA 
O 7 de abril de 2010, Bledsoe anunciou que ía saltarse as súas últimas tres tempadas universitarias para entrar no Draft da NBA de 2010. Foi recomendado pola súa rapidez, a súa habilidade co balón nas mans e de tiro dende lonxe. Bledsoe foi a 18ª elección no Draft da NBA de 2010, elixido polos Oklahoma City Thunder, aínda que foi traspasado inmediatamente aos Los Angeles Clippers.

O 10 de xullo de 2013, Bledsoe foi traspasado ós Phoenix Suns xunto ó seu compañeiro Caron Butler, nun traspaso entre tres equipos que mandou a Jared Dudley e a J. J. Redick ós Los Angeles Clippers, con dúas eleccións do Draft para Milwaukee.

O 7 de novembro de 2017, Bledsoe foi traspasado ós Milwaukee Bucks a cambio de Greg Monroe e dúas eleccións do Draft, unha protexida da primeira rolda, e outra da segunda rolda. Fixo o seu debut cos Bucks tres días máis tarde, facendo 13 puntos e 7 asistencias na vitoria por 94-87 contra os San Antonio Spurs.

O 24 de novembro de 2020, Bledsoe foi traspasado ós New Orleans Pelicans nun traspaso entre catro equipos. No seu debut cos Pelicans, Bledsoe acadou 18 puntos, 6 asistencias e dous rebotes na vitoria dos Pelicans por 113–99 contra os Toronto Raptors.

O 7 de agosto de 2021, Bledsoe foi traspasado ós Memphis Grizzlies. O 16 de agosto de 2021, foi traspasado ós Los Angeles Clippers.

O 4 de febreiro de 2022, Bledsoe foi traspasado xunto a Justise Winslow e Keon Johnson ós Portland Trail Blazers, a cambio de Norman Powell e Robert Covington. Foi cortado o 6 de xullo de 2022, sen chegar a debutar cos Blazers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Paul George

**Paul Clifton Anthony George**, nado o 2 de maio de 1990 en Palmdale, California, é un xogador estadounidense de baloncesto profesional que xoga nos Los Angeles Clippers da National Basketball Association (NBA).

## Traxectoria profesional 
George foi elixido na 10ª posición do Draft da NBA de 2010 polos Indiana Pacers tras xogar dous anos na universidade cos Fresno State Bulldogs. George asinou o seu contrato rookie o 1 de xullo de 2010, por dous anos por 3.9 millóns de dólares.

O 27 de outubro, George fixo o seu debut na NBA contra os San Antonio Spurs, xogando 23 minutos e anotando 4 puntos. Nos playoffs de 2011, George foi un dos tan só dous rookies do Draft de 2010 que foron titulares para os seus equipos, sendo o outro Landry Fields dos New York Knicks. Ó remate da tempada, George foi incluído no segundo equipo de rookies de 2011 da NBA.

O 3 de febreiro de 2012, George anotou 30 puntos, fixo 7 triplas, 9 rebotes, 5 asistencias, 5 roubos e 1 tapón na vitoria contra os Dallas Mavericks. Foi seleccionado para competir no concurso de mates do NBA All-Star Weekend de 2012, ademais de ser elixido membro do Team Chuck no Rising Stars Challenge.

O 21 de novembro de 2012, George anotou 9 de 13 triplas intentadas, para anotar 37 puntos, a máxima anotación da súa carreira, na vitoria contra os New Orleans Hornets. Esta marca de 9 triplas converteuse no récord da franquía de máis triplas anotadas nun partido, superando a Reggie Miller. O 24 de xaneiro de 2013, anunciouse que George foi seleccionado para xogar no NBA All-Star Game de 2013 en Houston. Esta foi a primeira vez que George foi elixido All-Star.

O 6 de xullo de 2017, George foi traspasado ós Oklahoma City Thunder a cambio de Victor Oladipo e Domantas Sabonis.

O 10 de xullo de 2019, George foi traspasado ós Los Angeles Clippers a cambio de Shai Gilgeous-Alexander, Danilo Gallinari e cinco eleccións da primeira rolda do Draft.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Víctor Castro Balbuena

**Víctor Ángel Castro Balbuena**, coñecido como **Víctor Castro**, nado en Madrid en 1977 e residente en Vilagarcía de Arousa, é un filólogo español.
## Traxectoria 
É licencidado en filoloxía románica e filoloxía xermánica. En 2011 cursaba o doutoramento en lingüística na Universidade de Santiago de Compostela.

Viviu durante uns anos no estranxeiro, especialmente en países como Alemaña ou Finlandia; neste último, exerceu de asistente de castelán.

É coñecido polo seu paso polo programa *Saber y Ganar* de Televisión Española, onde se converteu no segundo concursante en acadar os 100 programas de forma continuada o 1 de xuño de 2011. Ademais, bateu a plusmarca de recadación económica, con 78.820€, que até daquela ostentaba o concursante maño José Manuel Dorado, con 73.780€.

Durante a súa estadía no programa, Víctor Castro estaba inscrito na oficina de desemprego. Así mesmo, participou das Protestas de maio de 2011 en España, acudindo en varias ocasións ás acampadas.

En 2014 volveu participar en *Saber y ganar* en calidade de *concursante emérito*.

## Notas 
## Véxase tamén 
### Outros artigos 
Fernanda Barros (concurante "magnífica" coruñesa)

### Ligazóns externas 
* Programa 100 de Víctor Castro
*
PFC CSKA Moscova

O **Club Profesional de Fútbol CSKA de Moscova** (en ruso: *Профессиональный футбольный клуб - ЦСКА*) é un club de fútbol de Rusia, con sede en Moscova. Fundado en 1911, forma parte da entidade polideportiva rusa CSKA Moscova. É un dos clubs máis laureados do fútbol ruso, xa que conta con dez títulos de liga -nas súas edicións soviética e rusa- e unha Copa da UEFA. Actualmente xoga na Liga Premier de Rusia.

Esta entidade estivo historicamente ligada ao Exército Vermello, xa que era o club deportivo do exército soviético.

## Historia 
O CSKA foi fundado en 1911 por un grupo de esquiadores e é o club que, historicamente, estivo adxunto ao exército. As siglas CSKA —Tsentral’nuy Sportivnuy Klub Armiiy— significan en galego Club Deportivo Central do Exército. O CSKA gañou o campionato soviético en 7 ocasións (1946, 1947, 1948, 1950, 1951, 1970, 1991) e a Copa da Unión Soviética en 5 ocasións (1945, 1948, 1951, 1955, 1991).

Desde a disolución da URSS estivo baixo a sombra do Spartak de Moscova gañando só a Liga Rusa en tres ocasións (2003, 2005 e 2006), así como a Copa en 3 2002, 2005, e 2006.

### Historia recente 
Recentemente, o club recibiu unha axuda económica de parte de Sibneft, unha compañía petroleira cuxa propiedade é de parte do millonario ruso Román Abramóvich, no entanto, el non ten gran interferencia nos asuntos do equipo xa que el é o dono do Chelsea de Inglaterra e de acordo ás regras da UEFA, só permítese a unha persoa ou corporación controlar só un club en caso de participar en competencias europeas.

O CSKA Moscova gañou a Copa da UEFA no ano 2005, derrotando ao Sporting de Lisboa 3-1, converténdose no primeiro club ruso en obter un título europeo.

## Estadio 
O PFC CSKA Moscova xoga actualmente no Arena Khimki xa que o club está construíndo un novo estadio en propiedade con capacidade para 30.000 espectadores sentados.

## Uniforme 
* **Uniforme titular**: Camiseta vermella, pantalón e medias azuis. 
* **Uniforme alternativo**: Camiseta, pantalón e medias grises.

## Xogadores 
### Cadro 2011-12 
* ''Actualizado a 13 de abril de 2011 

 16px

## Palmarés 
### Torneos nacionais 
####  
* **Liga Premier de Rusia (3)**: 2003, 2005 e 2006.
* **Copa de Rusia (6)**: 2002, 2005, 2006, 2008, 2009, 2011.
* **Supercopa de Rusia (4)**: 2004; 2006; 2007; 2009.

####  
* **Liga da URSS (7)**: 1946, 1947, 1948, 1950, 1951, 1970, 1991.
* **Copa da URSS (5)**: 1945, 1948, 1951, 1955, 1991.

### Torneos internacionais 
* **Copa da UEFA (1)**: 2004-05

### Trofeos amigables 
* **Trofeo Villa de Gijón (1)**: 1994

## Notas 
## Véxase tamén 
### Ligazóns externas 
* Sitio web oficial
Severiano Ballesteros

**Severiano Ballesteros Sota**, nado en Pedreña (Cantabria) o 9 de abril de 1957 e finado no mesmo lugar o 7 de maio de 2011, foi un golfista español.

## Traxectoria 
O seu tío, Ramón Sota, foi campión de España de golf, e o seu pai era xardineiro no campo de golf de Pedreña, onde Severiano debutou como caddy cando tiña nove anos.

Foi un dos profesionais con mellor palmarés da historia do golf. Entre os seus títulos, figuran cinco campionatos do mundo Match Play, dous primeiros postos no selectivo torneo Masters de Augusta, e tres no Open Británico. Tras a súa retirada foi deseñador de campos de golf e organizador de torneos.

Puxo en marcha a Fundación Seve Ballesteros, unha institución privada sen ánimo de lucro dedicada ao fomento e apoio da investigación sobre tumores cerebrais e a achegar o deporte do golf a mozos sen recursos económicos.

## Véxase tamén 
### Ligazóns externas 
* Páxina web Oficial
Trofeo Teresa Herrera 1950

A 5ª edición do **Trofeo Teresa Herrera** celebrouse na Coruña o 4 de xuño de 1950 a partido único. O campión foi a SS Lazio.

## Participantes 
## Partidos 
### Final 
| width="50%" valign="top" |

|}

## Notas 
## Véxase tamén 
### Ligazóns externas 
* Datos da final en canaldeportivo.com
Mario Magrini

**Mario Magrini**, nado en Monfalcone (Gorizia) o 25 de outubro de 1919 e finado en 1978, foi un futbolista italiano. Xogaba de centrocampista.

## Véxase tamén 
### Ligazóns externas 
* Datos do xogador en enciclopediadelcalcio.it 
* Mario Magrini en Enciclopedia Biancoceleste
The Chemical Brothers

**The Chemical Brothers** é un grupo de big beat inglés, formado por Tom Rowlands e Ed Simons. Nomeado inicialmente The Dust Brothers, tiveron que mudar ao seu actual nome por mor de disputas legais cos orixinais Dust Brothers americanos.

## Discografía 
### Álbums
Trofeo Teresa Herrera 2011

A 66ª edición do **Trofeo Teresa Herrera** celebrouse na Coruña o 14 de agosto de 2011 a partido único. O campión foi o Sevilla FC, que derrotou na quenda de penaltis ao Deportivo da Coruña, sumando o seu cuarto título.

## Participantes 
## Partidos 
### Final 
| width="50%" valign="top" |

|}

## Notas
Juan Araujo Pino

**Juan Araujo Pino**, nado en La Carolina (Xaén) o 24 de novembro de 1920 e finado en Sevilla o 4 de novembro de 2002, foi un futbolista español. Xogaba de dianteiro.

## Traxectoria 
Comezou a súa carreira no equipo afeccionado do Sevilla, saíndo cedido en 1943 ao Xerez. Militou dúas tempadas no club xerezano, proclamándose as dúas veces máximo goleador da Segunda División, con 21 e 22 goles respectivamente.

De volta no Sevilla debutou na Primeira División na primeira xornada da tempada 1945/46 contra o Hércules no estadio Bardín, e marcou o seu primeiro gol na seguinte xornada, fronte ao Celta de Vigo no estadio de Nervión. Marcou 11 goles esa tempada, e o último deles, na derradeira xornada contra o FC Barcelona, deulle ao club sevillano o primeiro e único título de liga da súa historia. A continuación marcou aínda tres goles máis na Copa do Xeneralísimo, dous deles na histórica goleada por 8-0 contra o Barcelona e outro no 6-3 contra o Atlético Aviación.

Na súa segunda tempada co Sevilla marcou 21 goles en liga, sendo só superado por Zarra e Pruden, e na seguinte proclamouse campión da Copa. Militou once tempadas seguidas no club sevillista, sendo na maioría delas o máximo goleador do equipo. Disputou 242 partidos oficiais, nos que logrou 159 goles, o que sitúa no terceiro lugar da táboa de máximos goleadores da historia do club, só por detrás de Campanal I e de Arza.

Na tempada 1956/57 xogou co Cördoba en Segunda, sendo o máximo goleador do Grupo II con 28 goles, superado na categoría só polos históricos 45 goles do dianteiro do Sporting de Gijón Ricardo. Pechou a súa carreira xogando no Xerez.

## Notas 
## Véxase tamén 
### Ligazóns externas 
* Datos do xogador en BDFutbol .
Leprosaría

[miniatura|[Moeda filipina dun peso de 1922, da leprosaría da illa Culion]]
Unha **leprosaría** ou **leprosería** (tamén denominada lazareto) é un hospital ou instalación similar, máis ou menos illada, onde se tratan enfermidades infecciosas. Historicamente utilizáronse para coidar doentes con enfermidades pouco o nada infecciosas, como a lepra ou a tuberculose, e algunhas destas instalacións eran máis ben centros de reclusión, sen ningún tipo de coidados médicos nin salubridade.

Antigamente as leprosarías eran establecementos aos que se enviaban os leprosos co fin de illalos do resto da poboación, nun intento de conter o contaxio da doenza. Foron un efecto secundario cultural da lepra, unha das doenzas infecciosas máis mortais e mutiladoras de todos os tempos, e que causaba verdadeiro pánico (e, en consecuencia, o rexeitamento social dos leprosos).
Alí, cada doente tiña que coidarse por si mesmo, pois non había moita axuda externa. Eran lugares crueis, sen lei e con pouca protección. Os roubos, a violencia e os abusos eran comúns.

Leprosarías famosas e duradeiras foron as de Kalaupapa (Hawai), Chacachacare (Trindade) e Spinalonga (Creta). Diversas colonias situábanse en illas, para afastar mellor aos doentes do resto da poboación. Algunhas chegaron mesmo a cuñar moeda, seguindo a idea de que, de permitir que os leprosos apalpasen o diñeiro normal, a doenza espallaríase máis facilmente.

A lepra existe aínda hoxe, principalmente nos países subdesenvolvidos, pero é facilmente tratada con antibióticos.

## Véxase tamén 
### Outros artigos 
* Lepra
* Moeda de leprosaría
Pobo sherpa

Os **sherpas** (ཤར་པ།) son poboadores do Himalaia, que probabelmente nos últimos 500 anos migraron da provincia chinesa central Sichuan cara ás rexións central e sur do Himalaia. Hoxe en día hai aproximadamente 180.000 sherpas. O xentilicio ten orixe no tibetano shar, que significa "Leste", e o sufixo *pa*, que significa "pobo". Falan a lingua sherpa e no eido relixioso son lamaístas.

## Notas 
## Véxase tamén
Lidia Senra

**Lidia Senra Rodríguez**, nada na Pobra do Brollón o 14 de xuño de 1958, é unha destacada sindicalista do agro galego. Foi membro da Executiva da Coordinadora Labrega Europea (CPE) durante catro anos.

## Traxectoria 
Estudou o bacharelato en Monforte, e despois comezou a colaborar cos Comités de Axuda á Loita Labrega a mediados dos anos setenta. En 1984, durante o segundo congreso de Comisións Labregas, foi elixida responsable de organización e finanzas. Cinco anos máis tarde, en 1989, accede á secretaría xeral do Sindicato Labrego Galego durante o transcurso do terceiro congreso.

Lidia Senra participou en diversos encontros internacionais representando a *Vía Campesina*, movemento labrego mundial que agrupa organizacións de América, Asia, África e Europa. Ademais, interveu activamente nos tres foros sociais europeos celebrados en Florencia, París e Londres.

O padroado da Fundación Pedrón de Ouro escolleu a Lidia Senra como Pedrón de Ouro 2011, na súa 48ª edición.

No 2014 presentouse coma candidata, en representación de Anova, a deputada ás eleccións europeas do 25 de maio por Alternativa Galega de Esquerda en Europa: A esquerda plural e foi elixida deputada.

## Libros
### Obras colectivas
**15-M: O pobo indignado*, 2011, Laiovento.

## Notas 
## Véxase tamén 
#### Bibliografía 
*

### Ligazóns externas 
*"Lidia Senra, o rural galego e os novos camiños", artigo de Xoán Carlos Carreira en *Vieiros*, 27 de novembro de 2007.
*Demanda de dignidade , nova no *Galicia Hoxe* sobre o Pedrón de Ouro 2011
*Páxina web de Alternativa Galega de Esquerda en Europa
Benito Joanet

**Benito Joanet Jiménez**, nado en Esplugues de Llobregat (Barcelona) o 15 de setembro de 1935 e finado  o 22 de marzo de 2020 foi un exfutbolista e adestrador de fútbol español. Xogaba de porteiro.
Ike Diogu

**Ikechukwu Somtochukwu Diogu**, máis coñecido coma **Ike Diogu**, nado o 11 de setembro de 1983 en Buffalo, Nova York, é un xogador americano, de pais nixerianos, de baloncesto profesional. Actualmente xoga para os Sichuan Blue Whales da Chinese Basketball Association (CBA).

## Traxectoria profesional 
### Golden State Warriors 
Diogu foi seleccionado na 9ª posición do Draft da NBA de 2005 polos Golden State Warriors. O 23 de decembro de 2005, conseguiu a maior anotación na súa carreira, ao conseguir 27 puntos, en 13 de 15 tiros, pasando a súa anterior marca de 12 puntos.

### Indiana Pacers 
O 17 de xaneiro de 2007, Diogu, a quen Larry Bird chamou a "xema" do traspaso, foi traspasado aos Indiana Pacers xunto con Mike Dunleavy, Jr., Troy Murphy, e Keith McLeod a cambio de Stephen Jackson, Al Harrington, Šarūnas Jasikevičius e Josh Powell.

### Portland Trail Blazers 
O 26 de xuño de 2008, a noite do Draft da NBA de 2008, Diogu foi traspasado por Indiana aos Portland Trail Blazers xunto cos dereitos de Jerryd Bayless a cambio de Jarrett Jack, Josh McRoberts e os dereitos do draft de Brandon Rush.

### Sacramento Kings 
Diogu foi traspasado aos Sacramento Kings a cambio de Michael Ruffin dos Chicago Bulls o 18 de febreiro de 2009.

### New Orleans Hornets 
Diogu asinou cos New Orleans Hornets o 29 de xullo de 2009, pero non xogou ningún partido para o equipo.

### Detroit Pistons 
Asinou cos Detroit Pistons o 27 de setembro de 2010, converténdose en membro do equipo na pretempada. O 20 de outubro de 2010, Diogu foi cortado polos Pistons.

### Los Angeles Clippers 
Os Los Angeles Clippers contrataron a Diogu coma axente libre o 22 de decembro de 2010.
O 8 de febreiro de 2011, Diogu anotou 18 puntos, a súa mellor marca da tempada, contra os Orlando Magic.

### San Antonio Spurs 
O 3 de xaneiro de 2012, asinou cos San Antonio Spurs. O 11 de xaneiro, foi despedido.

## Notas 
## Véxase tamén 
### Ligazóns externas 
* Perfil en NBA.com
* Biografía Arizona State University
* Ike Diogu en Phoenixnews
Jarrett Jack

**Jarrett Matthew Jack**, nado en Fort Washington (Maryland) o 28 de outubro de 1983, é un ex xogador estadounidense de baloncesto profesional.

## Traxectoria 
Despois do instituto, Jack foi e xogou con Georgia Tech en Atlanta, Xeorxia. No seu ano coma sophomore (2003-04) axudou a Georgia Tech a chegar ás Finais da NCAA con 12,5 puntos e 5,1 asistencias por partido. No seu último ano acadou 15,5 puntos, 4,8 rebotes e 4,5 asistencias.

miniatura|esquerda|Jack entrando a canastra nun partido contra Miami Heat.
Despois do seu ano coma júnior en Georgia Tech, optou por entrar no Draft da NBA de 2005, onde foi seleccionado polos Denver Nuggets na 22ª posición. A noite do draft, Jack foi traspasado aos Portland Trail Blazers a cambio de Linas Kleiza (27ª elección) e Ricky Sánchez (35ª elección).

Coma rookie en 2005-06, Jack estaba por detrás de Steve Blake e de Sebastian Telfair, o que fixo que tivera moi poucos minutos. Blake foi traspasado aos Milwaukee Bucks e Telfair aos Boston Celtics nun traspaso entre varios equipos durante o verán de 2006. Coa súa ausencia, Jack colleu o posto de base titular co adestrador Nate McMillan na tempada 2006-07, incrementando esaxeradamente as súas medias. Coa volta de Steve Blake na tempada 2007-08, Jack volveu outra vez ao rol de sexto home.

O 9 de xullo de 2008, Jack foi traspasado aos Indiana Pacers xunto con Josh McRoberts e a elección do draft Brandon Rush, a cambio de Ike Diogu e Jerryd Bayless.

O 13 de xullo de 2009, Jack asinou un contrato por 4 anos cun valor de 20 millóns de dólares cos Toronto Raptors. Os Pacers tiñan sete días para igualar a oferta, pero decidiron non facelo.

O 20 de novembro de 2010, Jack foi traspasado aos New Orleans Hornets xunto con Marcus Banks e David Andersen, a cambio de Peja Stojaković e Jerryd Bayless.

O 11 de xullo de 2012, foi traspasado ós Golden State Warriors nun traspaso entre tres equipos, incluíndo os Philadelphia 76ers, quen recibiron a Dorell Wright de Golden State.

O 12 de xullo de 2013, Jack asinou cos Cleveland Cavaliers.

O 10 de xullo de 2014, Jack foi traspasado ós Brooklyn Nets nun traspaso entre os Nets, os Cavaliers e os Boston Celtics. O 30 de xuño de 2016, foi cortado polos Nets.

O 15 de xullo de 2016, Jack asinou cos Atlanta Hawks.

## Notas 
## Véxase tamén 
### Ligazóns externas 
* Estatísticas en Basketball-Reference.com
Edurne Pasaban

**Edurne Pasaban Lizarribar**, nada en Tolosa (Guipúscoa) o 1 de agosto de 1973, é unha alpinista vasca. Estudou Enxeñaría Técnica Industrial na Universidade do País Vasco. Imparte clases como profesora asociada no IE Business School de Madrid.

## Traxectoria 
Foi a segunda muller na historia en ascender os 14 oitomiles (montañas de máis de 8.000 metros) do planeta e a vixésima terceira persoa. Completou a súa xesta en 9 anos, desde a súa primeira ascensión a un oitomil no Everest o 23 de maio de 2001 á última do Shisha Pangma o 17 de maio de 2010.

## Notas
Marcos Canle

**Marcos Canle** é un adestrador de fútbol galego.

## Traxectoria 
En outubro de 2010 foi contratado polo Pontevedra CF B en substitución de Carlos Vila Mouriño. Foi cesado tras unha racha negativa de resultados en abril de 2011 e a falta de 7 partidos para rematar o campionato, sendo o seu substituto José Luis Uhía.

## Notas 
## Véxase tamén 
### Ligazóns externas
Djika Hugue Douglas

**Djika Hugue Douglas**, nado o 8 de marzo de 1993, é un futbolista camerunés. Xoga de dianteiro e o seu club actual é o FC Slovan Liberec.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Douglas en A Temporada do Fútbol Galego
* Datos do xogador en lapreferente.com
José Luis Uhía

**José Luis Uhía Castro**, coñecido como **Piscis**, nado en Portonovo o 14 de maio de 1970, é un exfutbolista e actual adestrador de fútbol galego.

## Traxectoria 
### Etapa como xogador
Empezou súa andaina nas categorías base do Portonovo S.D. Participou tamén na selección xuvenil de Pontevedra.

Con dezasete anos debuta na terceira división na temporada 1987-88, marcando nove goles en seis meses e alcanzando a titularidade a partir do seu debut. Chama a atención dos equipos grandes de Galicia e ficha esa mesma temporada polo C.D. Ourense. Na temporada seguinte xoga no seu filial.

Na tempada 89-90 ficha polo Villalonga C.F. nunha temporada discreta.

Na tempada 90-91 ficha polo Águilas C.F. de Murcia, xogando o play off de ascenso a segunda división B acadando o segundo posto e recibe un trofeo á súa regularidade. Na tempada 91-92 volve fichar polo Villalonga C.F. no que volve acadar un novo play off de ascenso. Pretendido polo Pontevedra C.F., complícanse  as negociacións e non acaba fichando polo equipo da cidade do Lérez.

No Villalonga C.F. permanece sete temporadas ata que volve a chamalo o Pontevedra C.F. e firma na temporada 1998-99, acadando un só gol na segunda división B.

Na temporada seguinte ficha polo equipo do seu pobo o Portonovo S.D. ata a súa retirada no ano 2.004, acadando un ascenso de categoría, da rexional preferente a terceira división.

### Etapa como adestrador
Na temporada 2005/2006, adestra ós xuvenís do Portonovo S.D. en categoría provincial e ascende ó equipo a Liga Gallega. Na temporada 2006/2007 ascende de Liga Gallega a Liga Nacional, e na temporada 2007/2008, adestra ó primeiro equipo do Portonovo S.D., e acada a permanencia. En abril de 2011, e a falta de 7 partidos para rematar o campionato, foi contratado como adestrador do Pontevedra CF B, en substitución de Marcos Canle. Na temporada 2011-2012 adestra ó Xuventú de Sanxenxo.

En febreiro de 2013, mediada a temporada 2012–13, foi contratado polo Arousa SC en Preferente Autonómica. Ese mesmo ano o equipo acada o ascenso de categoría a Terceira División. O 31 de maio de 2017 anunciou a súa despedida do club arousán. O 7 de febreiro do 2022 fichou polo Céltiga FC da Illa da Arousa.

Na actualidade é profesor na Escola Galega de Adestradores, dependente da Real Federación Galega de Fútbol. Imparte as materias de Técnica e Táctica.

## Notas 
## Véxase tamén 
### Ligazóns externas 
* José Luis Uhía en A Temporada do Fútbol Galego
* José Luis Uhía en Portonovo incondicionales
Rubén Pardo López

**Rubén Pardo López**, nado en Ortigueira o 14 de abril de 1986, é un futbolista galego.

## Véxase tamén 
### Ligazóns externas 
* Rubén Pardo en A Temporada do Fútbol Galego
* Datos do xogador en lapreferente.com
Terrico White

**Terrico Reshard White**, nado o 7 de marzo de 1990 en Memphis, Tennessee, é un xogador de baloncesto profesional estadounidense que xoga nos Brujos de Guayama do Baloncesto Superior Nacional (BSN).

## Traxectoria 
White foi elixido polos Detroit Pistons na 36ª posición do Draft da NBA de 2010, e o 13 de agosto de 2010, asinou o seu contrato de rookie cos Pistons. Xogou con Detroit na Liga de Verán de 2010, onde acadou 9.6 puntos por encontro en 5 partidos. Durante o primeiro partido da pretempada cos Pistons, mancouse no pé dereito e non xogou en toda a tempada 2010-11. En decembro de 2011, White foi cortado polos Pistons.

## Notas 
## Véxase tamén 
### Ligazóns externas 
* Perfil en NBADraft.net
Yahvé Prieto Rodríguez

**Yahvé Prieto Rodríguez**, nado en Vigo o 11 de febreiro de 1983, é un futbolista galego. Xoga de centrocampista e o seu club actual é a SD Compostela.

## Véxase tamén 
### Ligazóns externas 
* Datos do xogador en bdfutbol.com
* Yahvé en A Temporada do Fútbol Galego
Sergio Castaño Ortega

**Sergio Castaño Ortega**, nado en Dos Hermanas (Sevilla) o 2 de febreiro de 1982, é un futbolista español. Xoga de defensa e o seu club actual é o Pontevedra CF.

## Véxase tamén 
### Ligazóns externas 
* Datos do xogador en bdfutbol.com
* Sergio Castaño en A Temporada do Fútbol Galego
Fran Amado

**Francisco Javier Amado Gutiérrez**, coñecido como **Fran Amado**, nado en Alxeciras o 1 de xuño de 1984, é un futbolista español. Xoga de dianteiro e o seu actual equipo é o Pontevedra CF.

## Véxase tamén 
### Ligazóns externas 
* Datos do xogador en bdfutbol.com
Iápix

[miniatura|250px|Iápix extraendo unha punta de frecha da perna de [Eneas, co fillo do heroe, Ascanio chorando atrás del.]]
**Iápix** (en grego antigo Ἰάπυξ) é o nome de varios personaxes da mitoloxía grega:

* Un príncipe arcadio, fillo de Licaón, o rei que foi convertido en lobo por facer sacrificios humanos a Zeus. Como o resto dos licaónidas destacaba pola súa impiedade, até tal punto que o mesmo Zeus se dirixiu ao seu palacio, disfrazado de mendigo ou de agricultor, para comprobar se eran certos os rumores sobre as súas atrocidades. Notando signos da divindade do seu hóspede, os fillos de Licaón decidiron asasinar un dos seus irmáns (Níctimo) e servirllo de cea, mesturado con entrañas de animais, para así comprobar se era ou non un deus. Pero Zeus, decatándose enseguida do abominábel do manxar, devolveu á vida a Níctimo e fulminou cos seus raios aos seus asasinos, ou ben os converteu en lobos. Xunto cos seus irmáns Daunio e Peucetio, logrou fuxir ao sur de Italia, acompañado dun exército de ilirios ao mando do xeneral Mesapio. Alí venceron ao pobo autóctono (os ausonianos), e repartiron o país entre os tres irmáns. Iápix fundou entón a colonia de Iapixia, á que deu o seu nome.
* Un irmán do cretense Icadio, ao que tamén se lle atribúe a fundación da colonia de Iapixia.
* Un fillo de Dédalo e dunha muller cretense. Os cretenses que emigraron ao sur de Italia recibiron por el o nome de *iapixios*, confundíndose por tanto cos personaxes anteriores.
* **Iápix** ou **Iapis** era un fillo de Iaso moi querido polo deus Apolo, que lle outorgou o don da profecía, a arte de saber tocar a lira e a da medicina. Esta última ensinanza foi a que máis agradeceu Iápix, obsesionado como estaba con prolongar a vida de seu pai. Tamén usou as súas calidades como médico para sandar a Eneas cando foi ferido na guerra contra Latino.

## Notas 
## Véxase tamén 
### Outros artigos 
* Eneida.
* Guerra de Troia.
* Mitoloxía grega.
Liam Cunningham

**Liam Cunningham**, nado o 2 de xuño de 1961 en Dublín, é un actor e director de cinema irlandés. Apareceu un numerosos proxectos de cinema e televisión entre os que se inclúen *A princesiña*, *First Knight* e *Jude*.

## Biografía 
Cunningham naceu no East Wall, que é unha área do centro da Northside de Dublín. Medrou no seo dunha familia católica e ten tres irmás e un irmán.
Deixou a escola con quince anos e traballou durante algún tempo como electricista. Na década de 1980, mudouse a Zimbabwe onde estivo durante tres anos traballando no mantemento do equipo eléctrico nun parque de safari. Despois de regresar a Irlanda, Cunningham mostrouse insatisfeito co seu traballo como electricista e decidiu perseguir o seu soño de actuar. Asistiu a clases de actuación e comezou a traballar no teatro local.

Actualmente, Cunningham vive en Dublín coa súa muller Colette, a súa filla Ellen e os seus fillos varóns Liam Jr. e Sean.

## Traxectoria 
O seu debut no cinema chegou da man do filme *Into the West*. A súa aparición na pantalla continuou con papeis en *War of the Buttons*, *A princesiña*, *Cracker-Best Boys* e *First Knight*.
O papel que cambiou a súa traxectoria foi como Phillotson no filme *Jude*.
Continuou con pequenos papeis en *Police 2020*, *Falling for a Dancer*, *Shooting the Past*, *When the Sky Falls* e *Revelation*.

Porén, acadou fama internacional co seu papel como Capitán Ryan no filme de terror *Dog Soldiers*. Dende entón, protagonizou numerosos filmes americanos e británicos de grande orzamento entre os que se inclúen ''The League of Gentlemen's Apocalypse*, *O vento que axita o orxo*, *The Mummy: Tomb of the Dragon Emperor*, *Hunger*, *Furia de titáns* e *Centurion''.

## Filmografía 
## Véxase tamén
Mitosoma

O **mitosoma** é un orgánulo atopado nalgúns organismos eucariotas unicelulares. O mitosoma foi descuberto e nomeado moi recentemente, e a súa función aínda non está ben caracterizada. Foi denominado tamén *crypton*, mais ese nome xa non se usa.

O mitosoma detectouse só en organismos anaeróbicos ou microaerófilos que non teñen mitocondrias. Estes organismos non teñen a capacidade de obter enerxía da fosforilación oxidativa, como se realizaría normalmente nas mitocondrias. O mitosoma foi descrito primeiro en *Entamoeba histolytica,* un parasito intestinal humano. Os mitosomas tamén foron identificados en varias especies de microsporidios e en *Giardia intestinalis*.

Os mitosomas derivan con case toda seguridade das mitocondrias. Igual que as mitocondrias, teñen dobre membrana e a maioría das proteínas que son transportadas a eles teñen unha secuencia de sinalización de aminoácidos.

Sábese actualmente que os mitosomas probablemente interveñen na ensamblaxe de grupos ferro-sulfurados de proteínas, xa que non presentan as proteínas mitocondriais para a respiración celular ou a síntese do grupo hemo pero si as proteínas requiridas para a biosíntese de grupos Fe-S, como frataxina, cisteína desulfurase, Isu1 e unha Hsp70 mitocondrial. pero investigacións máis recentes demostraron que carecen del.

## Notas 
## Véxase tamén 
### Outros artigos 
* Mitocondria
* Hidroxenosoma
* Mixotricha paradoxa
Teodosio

**Teodosio** (de grego "Θεοδόσιος", "Dador de Deus") é un nome que pode referirse a:

* Un destes tres emperadores da antiga Roma e Bizancio:.
** Teodosio I (347&ndash;395; "Teodosio o Grande"), fillo de Teodosio o Vello
** Teodosio II (408&ndash;450)
** Teodosio III (715&ndash;717)

* Un destes tres Papas Coptos
**Teodosio I de Alexandría, papa
**Teodosio II de Alexandría, papa
**Teodosio III de Alexandría, papa

* Un destes dous Patriarcas de Alexandría
**Teodosio I de Alexandría, patriarca (535&ndash;567)
**Teodosio II de Alexandría, patriarca (12th century)

* Un destes tres Duques de Braganza
**Teodosio I de Braganza (1510–1563), 5º Duque de Braganza
**Teodosio II de Braganza (1558–1630), 7º Duque de Braganza
**Teodosio III de Braganza (1634–1653), 9º Duque de Braganza e 1º Príncipe do Brasil
Oinatz Aulestia

**Oinatz Aulestia Alkorta**, nado en Ondarroa (Biscaia) o 23 de marzo de 1981, é un futbolista español. Xoga de porteiro e o seu club actual é o Cádiz CF.

## Véxase tamén 
### Ligazóns externas 
* Datos do xogador en bdfutbol.com
Javier Martínez González

**Javier Martínez González**, nado en Tarancón (Cuenca) o 27 de xuño de 1987, é un futbolista español. Xoga de porteiro.

## Véxase tamén 
### Ligazóns externas 
* Datos do xogador en bdfutbol.com
Víctor Díaz Miguel

**Víctor David Díaz Miguel**, coñecido como **Víctor Díaz**, nado en Sevilla o 12 de xuño de 1988, é un futbolista profesional español. Xoga de defensa no Granada CF da Liga Santander.

## Traxectoria 
### Clubs 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Soccer Database